kardosdrur/scandi-wiki huggingface dataset:
Sorenskriver

Sorenskriver er overformynder for Færøerne samt formand for en række råd, nævn og kommissioner på Færøerne. Sorenskriveren er en offentlig embedsmand. I Norge er sorenskriver titlen for den embedsdommer der er chef for en af tingretterne (byretterne).

Historie 
Sorenskriver-embedet har lang historisk tradition i Norge, helt tilbage til 31. juli 1591, da sorenskriverordningen blev introduceret i bygdetingene. Sorenskriverhvervet er fra 1634 et dommerhverv. Kong Christian 5.s norske lov af 1687 gjorde at sorenskriverne blev enedommere i de fleste retssager.

Etymologi 
Ordet sorenskriver er en afledning fra formuleringen "svoren skriver". Oprindelig var sorenskriveren ikke en dommer, men en person som assisterede ved udformingen af domsbrevene, og skrev disse ned.

Sorenskrivere på Færøerne 
Sorenskrivere på Færøerne siden 1583:

 1583-1584: Søren Christensen Flue
 1584-1588: Gabriel Mitens
 1588-1588: Mouritz Lauritsen
 1588-1592: Mads Balzersen
 1592-1604: Søren Nielsen Islænder
 1604-1619: Gabriel Mitens
 1621-1628: Hans Pedersen Morsing
 1629-1641: Jacob Pedersen Morsing
 1642-1645: Jacob Wilumsen
 1646-1646: Hans Madsen
 1646-1669: Niels Jacobsen Glibre
 1669-1694: Peter Sørensen Broberg
 1694-1705: Morten Mortensen Høyvig
 1705-1751: Frederik Schougaard
 1751-1753: Frederik Jonassen
 1753-1760: Joen Jacobsen Færøe
 1760-1775: Peder Samuelsen Weyhe
 1775-1782: Peder Pedersen Weyhe
 1783-1789: Rubek Lund
 1790-1810: Lauritz Olsen
 1810-1812: Jacob Nolsøe
 1812-1819: Søren Marius Sewel
 1819-1832: Johan Peter Gorm
 1832-1841: Niels Hunderup
 1841-1849: Georg Flemming Tillisch
 1849-1857: Gerhard Rehling
 1858-1866: Emil Kock
 1866-1871: Nicolai Reimer Rump
 1871-1878: Harald Emil Høst
 1878-1885: Lorens Høyer Buchwaldt
 1885-1885: Hjalmar Hammershaimb
 1885-1890: Albert Thrane
 1890-1896: Niels Andersen
 1896-1902: Tyge Bang
 1902-1912: Chr. Helms
 1912-1918: Hans Chr. Tygesen
 1918-1924: Frederik Heise
 1924-1926: Otto Andreas Delbanco
 1926-1933: Ejnar Filip Hansen
 1933-1938: Hans Filip Hay-Schmidt
 1938-1945: Carl Emil Bonnevie
 1946-1952: Rasmus Johs. Dyreborg
 1953-1958: Erik Rendal
 1958-1965: Jens Koch
 1965-1972: Erik Arne Bjørk
 1972-1977: E.B.R Oppermann
 1977-2001: Joen Henry Andreassen
 1995-1998: Jens Schultz Hansen
 1999-2000: Majken Johansen
 2001-2004: Jørgen B. Pedersen
 2005-2008: Niels T. Vandborg
 2008-2015: Jóannes Madsen
 Fra 2004: Henrik Møller (administrerende sorenskriver)
 Fra 2015: Peter Flügge

Se også 
Tinglysning

Referencer 
 

Retspersoner
Stillingsbetegnelser
Harland & Wolff

Harland & Wolff skibsværftet ligger i Nordirland, ved Lagan floden i Belfast.

Forhistorien 
Selve værftet er bygget på landjord, som blev erhvervet efter, at man i 1841-1846 rettede floden op, sådan at denne løb mere lige.
I 1853 åbnede Robert Hickson et skibsværft på dette sted, hvilket fra start af koncentrerede sig med at bygge skib med stål-skrog.

I 1854 blev Edward James Harland ansat på Hickson's værft som General Manager, trods at han kun var 23 år gammel.
Fire år efter købte Harland så værftet af sin arbejdsgiver for 5.000 £, med finansiel støtte fra G.C. Schwabe i Liverpool. Schwabe's nevø Gustav Wilhelm Wolff, som havde været Harland's assistent gennem længere tid blev i 1861 Harland's partner og værftet blev nu kendt som Harland og Wolff skibsværftet.

Storhedstiden 
I 1870 indgik Harland & Wolff den første aftale med White Star Line om at bygge skibet Oceanic, hvilket fik skrognummer 73. Dette var dog kun det første skib i en lang række og gennem de næste mange år kom Harland og Wolff til at bygge mere end 70 skibe til White Star Line, inklusive nok verdens mest kendte skib, RMS Titanic, og hendes to søsterskibe, RMS Olympic og HMHS Britannic.

Kilder 

 rmstitanic.dk – Side om Harland og Wolff skibsværft 

Fremstillingsvirksomheder fra Storbritannien
Skibsbyggerivirksomheder
Jacob Aagaard

Jacob Aagaard (født 31. juli 1973) er en tidligere dansk, nu skotsk skakspiller med titlen stormester. Han opnåede allerede i 2004 tre stormesternormer, men for at kunne smykke sig med stormestertitlen manglede han længe at nå et ELO-ratingtal på mindst 2500. Det nåede han imidlertid i oktober 2007.

Jacob Aagaard har i en årrække boet i Glasgow i Skotland, og siden 2005 har han repræsenteret Skotland internationalt. Han blev nr. 2 i det skotske skakmesterskab i 2004, hvor han opnåede sin anden GM-norm, og nr. 1 i 2005. I 2007 vandt han det britiske mesterskab.

Han er forfatter eller medforfatter til en lang række bøger om skak, herunder:
 Easy Guide to the Panov-Botvinnik Attack (1998)
 Easy Guide to the Sveshnikov Sicilian (2000)
 Dutch Stonewall (2001)
 Sicilian Kalashnikov (2001)
 Excelling at Chess (2001) – vinder af chesscafe.com Book of the year 2002
 Meeting 1.d4 (2002)
 Queen's Indian Defence (2002)
 Excelling at Positional Chess: How the Best Players Plan and Manoeuvre (2003)
 Starting Out: the Grünfeld (2004)
 Excelling at Combinational Play :Learn to Identify and Exploit Tactical Chances (2004)
 Inside the Chess Mind: How players of all levels think about the game (2004)
 Excelling at Technical Chess (2004)
 Excelling at Chess Calculation: Capitalising on tactical chances (2004)
 Experts vs the Sicilian (2006)
 Practical Chess Defence (2006)
 Dvoretsky's Endgame Manual (2006)
 The Attacking Manual, Volume 1: Basic Principles (forventet 2008)
 The Attacking Manual, Volume 2: Technique and Praxis (forventet 2008)

Kilder / eksterne henvisninger 

 
 Everyman Chess – Jacob Aagaard

Noter 

Skakspillere fra Danmark
Skakstormestre fra Danmark
Folacin

Folacin er en samlebetegnelse for folsyre og beslægtede stoffer med samme biologiske virkning som folsyre. Folacin er et nødvendigt vandopløseligt vitamin for dannelsen af hvide og røde blodlegemer og er ligeledes en vækstfaktor.

Kilde
Biokemisk Leksikon: Folacin 

Vitaminer
Evig pint

Evig pint er det andet studiealbum fra den norske rockgruppe Kaizers Orchestra. Det udkom i februar 2003. Geir Zahl synger "Naade", som han også selv har skrevet.

Spor 
Di grind (Janove Ottesen)
 Hevnervals (Ottesen)
 Evig pint (Ottesen)
 De involverte (Ottesen)
 Djevelens orkester (Ottesen)
 Container (Geir Zahl)
 Naade (Zahl)
 Min kvite russer (Ottesen)
 Veterans klage (Ottesen)
 Til depotet (Ottesen)
 Salt & pepper (Ottesen)
 Drøm Hardt (Requiem Part I) (Zahl)

Eksterne links 
Tekster på Kaizers Orchestras officielle hjemmeside 
Engelsk oversættelse og tolkning af numrene 

Album fra 2003
Kaizers Orchestra-album
Jonny Wilkinson

Jonathan Peter "Jonny" Wilkinson er en engelsk rugbyspiller, født 25. maj 1979 i Frimley, Surrey, England.

Han spiller til dagligt i Newcastle Falcons i den højeste Rugby Union liga i England.
Johnny har rekorden for flest point scoret på det engelske landshold. Han åbnede denne rekord i den unge alder af 21 år.

Eksterne henvisninger 

 

Rugbyspillere
Sportsfolk fra England
John Larsen

John Albert Larsen (7. januar 1935 i København – 12. juli 1993) var en dansk skuespiller, der blev uddannet fra Aalborg Teater i 1960. Han kom umiddelbart herefter til Odense Teater, hvor han optrådte frem til 1964. Sidenhen blev han ansat på bl.a. Allé Scenen, Det ny Teater, Ungdommens Teater, Det Danske Teater, Hvidovre Teater og Det kongelige Teater. Blandt de mange teaterstykker han medvirkede i kan nævnes Biedermann og Brandstifterne, Julius Cæsar, Hvem er bange for Virginia Woolf?, Bal i den Borgerlige, Den gamle dame besøger byen og Mens friheden sænker sig. I tv optrådte han i serierne Ka' De li' østers?, Smuglerne og Matador.

Filmografi 

 Krybskytterne på Næsbygaard – 1966
 De fem og spionerne – 1969
 Nøglen til Paradis – 1970
 Tre slags kærlighed – 1970
 Flugten – 1973
 Pigen og drømmeslottet – 1974
 Piger i trøjen 2 – 1976
 Drømme støjer ikke når de dør – 1979
 Peter von Scholten (film) – 1987
 Det forsømte forår – 1993

Eksterne henvisninger 
 
 

Skuespillere fra Danmark
Offenbach am Main

Offenbach am Main er en tysk by med 118.770 indbyggere (pr. 31. december 2009).

Byen ligger ligger lige syd for floden Main i delstaten Hessen. Byen er i praksis sammenvokset med Frankfurt am Main, der ligger nordvest for Offenbach.

Offenbach har tidligere været berømt for sin lædervareindustri og som messeby, men er i dag mest kendt som industriforstad til Frankfurt.

Bydele i Offenbach

Eksterne henvisninger
Harry's New York Bar

Harry's New York Bar i Paris er en af de mest legendariske barer i verden. Baren, som er Europas ældste, blev startet af Harry MacElhone i 1911.

Drinks opfundet på Harry's New York Bar 
Harry havde for vane at opfinde en ny drink til særlige lejligheder. Følgende drinks er opfundet i baren:
 French 75 (1915)
 White Lady (1919)
 Bloody Mary (1921)
 Harry Pick Me Up (1923)
 Side Car (1931)
 Blue Lagoon (1960)
 Jame's Bond (1963)
 Black Mischief (1977)
 Christina (1984)
 Liberty Cocktail (1986)
 Web Spirit (lavet til åbningen af deres hjemmeside)

Berømte stamgæster 
 Ernest Hemingway
 Jack Dempsey
 Rita Hayworth
 Humphrey Bogart
 Edvard VIII
 Mange flere

Amerikanske præsidentvalg 
Ved præsidentvalg i USA er det muligt at afgive sin stemme på Harry's New York Bar mod forevisning af bevis for amerikansk statsborgerskab. Denne ordning opstod i 1924 som alternativ til brevstemmer. På trods af få afgivne stemmer, har man ved hvert eneste præsidentvalg siden 1924, undtagen to, ramt rigtigt. I 1976 valgte man at støtte Gerald Ford, og i 2004 gik flest stemmer John Kerrys vej.

Eksterne henvisninger 
 Officiel hjemmeside for Harry's New York Bar 

Virksomheder i Paris
Barer
Gyrup Mark

Gyrup Mark er et bebyggelsesområde beliggende i Sønderhå. Området blev udstykket fra Gyrupgaard til 5-6 husmandsbrug omkring 1860 og samtlige af de udstykkede husmandsbrug er nu lagt ind under større landbrugsbedrifter. To af udstykningsejendommene er helt fjernet, mens de resterende nu benyttes til beboelse uden landbrugsbedrift.

Lokaliteter i Thisted Kommune
Apachedans

Apache el. apachedans er en meget dramatisk dans som normalt forbindes med den parisiske gadekultur i begyndelsen af det 20. århundrede. Dansens navn udtales ah-PAHSH (ikke ah-PATCH-ee, som indianerstammen).

Dansen er meget brutal for kvinden og kan fx vise en primitiv, passioneret "diskussion" mellem en alfons og en prostitueret. "Valse des rayons" fra Offenbachs ballet "Le papillon" blev brugt i en forestilling i 1908 på Moulin Rouge og er blevet den musik som oftest associeres med dansen.
Olivia og Brutus danser somme tider apachedans i de gamle Skipper Skræk tegnefilm.

Den svensk-jødiske kunstner Isaac Grünewald har i 1918 malet et ekspressionistisk maleri, der afbilder dansen. Motivet er også kendt fra den tyske litteratur, hvor bl.a. den tyske forfatter Klabund har skrevet digtet Apachen-Abscheid i 1916.

Dansen er opkaldt efter apacherne, de parisiske gadebander.

Den berømte franske 10-delte 7-timers stumfilm Les Vampires (1915, genudgivet på DVD i 2005) om en apachebande, "Vampires", indeholder en række scener med apachedans udført af rigtige apachedansere fra gaden, frem for skuespillere.

Eksterne henvisninger 
 Alexis and Dorrano in Danse Apache, 1934

Noter 

Danse
J.K. Hansen

Jens Kristian Hansen (født 5. juni 1926 i Føvling, død 28. februar 2023) var en dansk politiker (Socialdemokraterne) og minister.

J.K. Hansen var uddannet inden for militæret, og var major i Forsvarets Intendanturkorps, da han blev medlem af Folketinget i 1975, valgt for Socialdemokratiet i Sønderjyllands Amtskreds. Han var engageret i lokale foreninger i Sønderjylland. Hansen var minister for offentlige arbejder i Regeringen Anker Jørgensen V fra 30. december 1981 til 10. september 1982.

Han var medlem af Socialdemokratiets hovedbestyrelse fra 1977 til 1982, og sekretær for den socialdemokratiske Folketingsgruppe fra 1977 til 1981. Efter ministertiden var man formand for Trafikudvalget og trafikpolitisk ordfører i en årrække, indtil han forlod Folketinget i 1994.

J.K. Hansen blev valgt til amtsrådet i Sønderjyllands Amt ved kommunalvalget 1997 og sad i amtsrådet fra 1. januar 1998 til 31. december 2001.

Han var gift med Dagmar fra 1952 til hendes død i 2022.

Referencer 

Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Danske ministre fra Socialdemokraterne
Transportministre fra Danmark
Tidligere folketingsmedlemmer fra Socialdemokraterne
Officerer fra Danmark
Personer i Kraks Blå Bog (afdøde)
Amtsrådsmedlemmer fra Socialdemokraterne
Kevin Keegan

Kevin Keegan (født 14. februar 1951) er en tidligere engelsk fodboldspiller og fodboldtræner. I perioden 1973-1982 spillede han 63 landskampe og scorede 21 mål. På klubplan repræsenterede han bl.a. Scunthorpe United (1968-1971), Liverpool FC (1971-1977), Hamburger SV (1977-1980), Southampton FC (1980-1982) og Newcastle United FC (1982-1984), for hvilken klub han ligeledes var træner i fra 1992 til 1997. Han fortsatte herefter trænergerningen i Fulham FC fra 1998-1999 og blev herefter udnævnt til landsholdstræner (1999-2000), hvilket ikke blev den store succes. Fra 2001 til 2005 var han træner for Manchester City. Han blev kåret som Europas bedste fodboldspiller i 1978 og 1979. 

I januar 2008 afløste han Sam Allardyce som manager for Newcastle United FC, men forlod posten igen samme år efter uenigheder med ejer Mike Ashley.

Eksterne henvisninger 

Fodboldspillere fra England
Fodboldspillere fra Scunthorpe United F.C.
Fodboldspillere fra Liverpool F.C.
Fodboldspillere fra Hamburger SV
Fodboldspillere fra Southampton F.C.
Fodboldspillere fra Manchester City F.C.
Fodboldspillere fra Newcastle United F.C.
Fodboldtrænere fra England
Trænere for Englands fodboldlandshold
Fodboldtrænere fra Manchester City F.C.
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Gunner Møller Pedersen

Gunner Møller Pedersen (født 5. februar 1943) er en dansk komponist, der blandt andet har komponeret elektronisk musik og filmmusik.

Pedersen er uddannet på Det Jyske Musikkonservatorium, hvor han havde Bent Lorentzen, Per Nørgård og Pelle Gudmundsen-Holmgreen som lærere. Han studerende endvidere hos Cornelius Cardew i London.
Pedersen var stifter af Dansk Elektronmusik Selskab i 1976 og har opbygget sit eget lydstudie, Octopus Studio.

Blandt Pedersens elektroniske værker er Et Lydår fra sidst i 1970'erne, der var skabt til Glyptotekets vinterhave som 12 musikstykker for hver måned.
Han har også skabt installationsmusik til Glasmuseet Ebeltoft.
Hans værk Lamentation de Moruroa fra 1989 er en protest over de franske atomprøvesprængninger.
Svanesang fra 1996 er en lydskulptur for flere kor og solister.
Han har skrevet to operaer. Den ene er bygget på Günther Grass roman fra 1986 Rottesken, og operaen blev uropført i 2000 af Cantabile 2 på festivalen Lys over Lolland.
Blandt hans seneste værker er Dodekalitten, et projekt på en mark i Lolland i samarbejde med billedhuggeren Thomas Kadziola.

Som filmmusikkomponist har Pedersen komponeret musik til de fleste af Nils Malmros' film og skrevet musik til Jørgen Leths dokumentarfilmsklassikere Stjernerne og vandbærerne og En forårsdag i helvede.
Han har endvidere komponeret musik til Lars Brydesens kortfilm Dråben i havet.

Eksterne henvisninger 
 Gunner Møller Pedersen, DR. Med indspilninger.
 Gunner Møller Pedersen, A Sound Year, Dacapo, lytteprøver fra Et Lydår.

Henvisninger 

Kunstnere på finansloven
Filmkomponister fra Danmark
Personer i Kraks Blå Bog
Karlovac

Karlovac er en by i Kroatien som ligger 86 km fra Zagreb i retning mod Adriaterhavet.

Den 13. juli 1579 begyndte byggeriet af Karlovac-fortet, der som en del af Militærgrænsen skulle bruges som værn mod de tyrkiske erobrere. Fortet byggedes af rigmandsfamilien Zrinski ved den gamle by Dubovci under opsyn af bygmester Martin Gambon. Fortet, som voksede til by, fik navnet Karlovac (Carlstadt) til ære for grundlæggeren, den østrigske hertug Karl af Habsburg.

I det 16. og det 17. århundrede var det militæret, som styrede fortet og byen, som langsomt skiftede udseende. En storbrand ødelagde hele byen i 1594.

Byen blev tit udsat for epidemier, og den værste var pesten i 1773 som halverede indbyggertallet. Byen var belejret syv gange af tyrkerne, uden at det lykkedes dem at erobre byen. Den sidste belejring fandt sted i 1672.

Byen var styret af strenge militærlove, og det forhindrede byens udvikling, da de begrænsede fri handel. Byens indbyggere var utilfredse med militærstyret og anmodede om, at Karlovac skulle være en fri by, og at der indførtes civilt styre. Efter gentagne opfordringer blev der den 6. december 1693 indført et begrænset civilt styre. Det viste sig hurtigt, at det ikke var nok, og at militærets indflydelse stadigvæk var alt for stor, så indbyggerne forlangte på et møde den 25. februar 1770, at byen skulle erklæres som fri kongeby og at det kroatiske kystområde skulle returneres til Kroatien.

Efter mange diskussioner besluttede dronning Maria Theresia den 9. august 1776, at byen samt havnen Rijeka returneredes til Kongeriget Kroatien, og at byen fik status som fristad.

Kilde 
 Gamle Jugoslaviske skolebøger

Byer i Kroatien
Rijeka

Rijeka (på italiensk Fiume) er Kroatiens tredjestørste by og landets vigtigste havn. Byen ligger i Rijeka-bugten tæt ved halvøen Istrien og øerne Cres og Krk.

Rijekas byområde er på 44km², og i 2011 var befolkningstallet 128.624.

Noter 

Byer i Kroatien
Byer i Primorje-Gorski Kotar
Gary Lineker

Gary Lineker (født 30. november 1960) er en tidligere engelsk fodboldspiller, der i perioden 1984-1992 spillede 80 landskampe med ikke mindre end 48 scoringer til følge. De seks af målene blev scoret ved VM i Mexico (86), hvilket gav ham titlen som VM-topscorer det år. De 48 mål for det engelske landshold er kun overgået af Bobby Charlton og Wayne Rooney. Lineker er således også efter de flestes mening den bedste engelske angriber i nyere tid.
Derudover var han kendt for sin næsten utrolige indstilling til fair play. Lineker begik stort set aldrig frispark på banen og indkasserede således ikke et eneste kort i løbet af sin professionelle karriere.

På klubplan fik Lineker sit professionelle gennembrud i sin barndomsklub Leicester FC. Han spillede siden bl.a. for Everton FC (1985-1986), FC Barcelona (1986-1989), Tottenham Hotspur (1989-1992) og endelig i japanske Grampus Eight, hvor han sluttede karrieren i 1994.

Gary har skudt en del af sine penge i sin barndomsklub Leicester, hvilket formodentlig også reddede klubben fra konkurs. Lineker er i dag vicedirektør og selvsagt også medejer af klubben.
Ud over det har han bl.a. gjort karriere som fodboldkommentator i TV. Hans mest berømte citat er uden tvivl ”Fodbold er et simpelt spil, hvor 22 spillere løber rundt og sparker til en bold i 90 minutter, en enkelt dommer laver et hav af fejl, og tyskerne  vinder altid til sidst”.

Gary har 4 børn med Michelle. Efter 20 års ægteskab blev han separeret fra hende i 2006.

Eksterne henvisninger

Fodboldspillere fra England
Fodboldspillere fra Everton F.C.
Fodboldspillere fra FC Barcelona
Fodboldspillere fra Tottenham Hotspur F.C.
Fodboldspillere fra Leicester City F.C.
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Det Jordbrugsvidenskabelige Fakultet

Det Jordbrugsvidenskabelige Fakultet (forkortet DJF) var et fakultet under Aarhus Universitet, indtil 1. januar 2011, hvor det blev lagt sammen med Danmarks Miljøundersøgelser til Nationalt Center for Fødevarer og Jordbrug under dannelsen af fakultetet Science and Technology ved Aarhus Universitet, som led i en intern omorganisering af universitetet.

Fakultetet var spredt ud over landet med centre i Foulum ved Viborg, Flakkebjerg ved Slagelse, Bygholm, Årslev og Sorgenfri. Desuden rådedede man over fire forsøgsstationer.

Før 2007 
Inden 1. januar 2007 var fakultetet en sektorforskningsinstitution ved navn Danmarks JordbrugsForskning under Ministeriet for Fødevarer, Landbrug og Fiskeri. Ved årsskiftet til 2007 blev det en del af Aarhus Universitet.

2007-2010 
Indtil 1. januar 2011 bestod fakultetet af syv institutter, som blev overført til Nationalt Center for Fødevarer og Jordbrug under det nye hovedområde, Faculty of Science and Technology:
 Institut for Jordbrugsteknik
 Institut for Genetik og Bioteknologi
 Institut for Fødevarekvalitet
 Institut for Husdyrbiologi- og sundhed
 Institut for Plantebeskyttelse og Skadedyr
 Institut for Havebrugsproduktion
 Institut for Jordbrugsproduktion og Miljø

Uddannelser(). 

Bachelor
 Jordbrug, fødevarer og miljø

Kandidat
 Molekylær ernæring og fødevareteknologi
 Biosystemteknologi
 Agrobiologi
 cand.scient. i jordbrug, natur og miljø''

Kilder

Eksterne henvisninger 
 Nationalt Center for Fødevarer og Jordbrug 

Det Jordbrugsvidenskabelige Fakulte
Jordbrugsvidenskabelige Fakultet, Det
Kongens Have (Odense)

Kongens Have er en park i det centrale Odense, beliggende over for Odense Banegård Center. Parken afgrænses af Jernbanegade mod vest og Østre Stationsvej mod nord. Arealet er ca. to hektar.

Den oprindelige barokke have, hvori Odense Slot ligger, blev anlagt omkring 1720 efter fransk forbillede. Haven blev anlagt som en aksehave med et centrum og symmetriske lige gange. Ca. 100 år senere blev den omlagt til engelsk romantisk havestil. Gangene blev nu gjort buede.

Haven blev købt af Odense Kommune i 1907, hvor den blev gjort tilgængelig for offentligheden. Indtil da var der et hegn om haven. Det blev fjernet i 1909, hvor der samtidig blev opsat elektriske lamper i haven. Parkens sydvestlige hjørne blev inddraget i 1914 til opførelsen af Odense Teater. Endnu en omlægning fandt sted i 1920, hvor der bl.a. fjernedes et vandbassin foran slottet. I 1980 anlagdes en staudehave vest for slottets hovedbygning, og i 2005 blev hele haven fredet. For at gøre haven mere tryg at færdes i efter mørkets frembrud, blev flere hække fældet i 2006.

Haven rummer en del fredede træer, der er over 100 år gamle, bl.a. rødbøg, tulipantræ og magnolie. Haven rummer to statuer. Foran slottet har der siden 1987 stået en statue af Frederik 7., som tidligere stod på Flakhaven. Ved indgang mod Østre Stationsvej og den gamle banegård har der siden 1912 stået en rytterstatue af Christian 9. Begge statuer blev rejst med midler fra Odenses befolkning.

Under besættelsen, 1. september 1940, samledes 35.000 borgere til demonstration i form af fællessang i Kongens Have. Også i dag udfylder haven en væsentlig rolle i byens liv. Hver sommer afholder Odense Kommune gratis torsdagskoncerter i haven med navne som Anne Linnet og Johnny Deluxe, ligesom parken danner ramme om andre kulturarrangementer. I julemåneden tænder byens spejdere 500 levende lys i haven.

I 2006 blev der udskrevet en arkitektkonkurrence om en omlægning af Kongens Have. Omlægningen, der ventes at koste omkring 15 mio. DKK, sker i etaper.

Kilder og eksterne henvisninger 
 Stadsarkivet Odense om Kongens Have
 En landskabsarkitektonisk analyse af Kongens Have

Parker i Region Syddanmark
Haveanlæg i Odense
AH-64 Apache

Boeing AH-64 Apache er den amerikanske hærs primære kamphelikopter. Den er efterfølgeren til Bell AH-1 Cobra. Hughes udviklede AH-64, men blev opslugt af McDonnell Douglas i 1984, der igen blev overtaget af Boeing i 1997.

Udgaver 

AH-64 Apache er bygget i to udgaver. AH-64A Apache og AH-64D Apache Longbow. Apache Longbow kan kendes på sin karakteristiske radardome på toppen af hovedrotoren.

Brugere 

 Israel
 Royal Air Force
 Holland
 Grækenland
 United States Army
 Singapore
 Japan
 Egypten
 Saudi-Arabien
 Kuwait
 Forenede Arabiske Emirater
 Sydkorea
 Bahrain
 Jordan
 Pakistan

Kilder 

Kamphelikoptere
Louis Vuitton Cup

Louis Vuitton Cup er titlen på den indledende runde til America's Cup Sejladsen har til hensigt at finde en modstander til den forsvarende mester af Americas cup trofæet. the auld mug 
Udfordrerne møder deres modstandere en efter en i Match Race sejladser. 

Sponsoren af Louis Vuitton Cup er firmaet Louis Vuitton

Finale i Louis Vuitton Cup 2007 
Sejles bedst af 9, hvilket vil sige, at første båd som vinder 5 sejladser går videre til America's Cup

Semifinale i Louis Vuitton Cup 2007 
Sejles bedst af 9, hvilket vil sige, at første båd som vinder 5 sejladser går videre til finalen.

Deltagere i Louis Vuitton Cup 2007

Eksterne henvisninger 

 Louis Vuitton Cup's Officielle Hjemmeside

Kapsejlads